Margrét Seema Takyar er einn efnilegasti leikstjóri landsins . Hún hefur búið í New York síðustu 15 ár , og 4 ár þar undan í London en hefur nú verið með annan fótinn á Íslandi síðustu ár og unnið að ýmsum spennandi verkefnum . Meðal annars leikstýrði hún þáttaröðinni Trúnó , en sería tvö fer í loftið í lok janúar . Margrét Seema , sem er hálfindversk , hefur búið erlendis meirihluta ævi sinnar en hefur að eigin sögn ávallt verið mjög stolt af því að vera íslensk . Hún er nú komin með fast heimilisfang hér á landi sem hún segir hafa verið stórt skref . „ Það voru í raun örlögin sem réðu því að ég ákvað að vera meira heima . Ég ætlaði bara koma í stutt stopp til að endurnýja bandaríska atvinnuleyfið mitt og fá einn einfaldan stimpil í passann . En í miðju því ferli var Trump valinn forseti og allt kerfið fór á haus . Ég í raun festist hérna á Íslandi í næstum níu mánuði . Þá gripu örlögin í taumana , ég varð ástfangin af manni og ég ákvað að taka séns á því ævintýri og sé ekki eftir neinu . Finnst hann enn þá jafnmikið æði og mér fannst þegar ég hitti hann fyrst . En New York er í raun enn þá heima að mörgu leyti . En í miðju því ferli var Trump valinn forseti og allt kerfið fór á haus . Ég er enn þá þar um 40% af árinu , enda bæði með sterkt tengslanet og vináttu sem heldur manni þar . Síðustu ár hef ég unnið við kvikmyndatöku , ljósmyndun , skriftir og leikstjórn á Íslandi , í Bandaríkjunum og verið mikið í Asíu , Afríku og eitthvað í Japan líka . Ég er mikil flökkusál þannig að þessi vinna og lífsstíll sem fylgir henni hefur átt mjög vel við mig . New York er borg þar sem mér hefur alltaf liðið vel enda tekur hún mjög vel á móti flökkusálum eins og mér , þannig að það að kveðja hana fyrir fullt og allt er ekkert á döfinni . “ Get ekki hugsað mér að gera neitt annað Aðspurð hvernig það hafi komið til að hún leiddist út í leikstjórn segist Margrét Seema alltaf hafa viljað segja sögur og verið heilluð af hegðun fólks , að setja fólk í aðstæður þar sem raunveruleiki og fantasía blandast saman . „ Ég sé oft heiminn í gegnum auga ljósmyndarans þar sem lýsing , hreyfing , litir og skrýtnar aðstæður eru í aðalhlutverki í bland við sögu sem mig langar að segja . Þessi samsetning leiddi mig einhvern veginn í starfið mitt í dag . Auðvitað er þetta stundum kæfandi raunveruleiki en líka oft ótrúlega gefandi og þessu fylgir í raun jafnmikil leikgleði sem og hugarangur , en mér finnst það þess virði enda get ég eiginlega ekki hugsað mér að gera neitt annað . Ég fór hins vegar alls kyns krókaleiðir áður en ég fann mig í kvikmyndaforminu og prófaði mig áfram með ýmis listform í gegnum árin , dans , ljósmyndun , skrif , leikhús og lýsingu . Það hefur algjörlega mótað mig og haft áhrif bæði á minn stíl , vinnu og hvernig ég nálgast leikstjórn og kvikmyndatöku . “ Ég hef stundum heyrt að ég búi yfir ákveðnum sjarma sem getur bæði komið að notum en líka komið mér í vandræði . Viðtalið við Margréti Seemu má finna í 2. tölublaði Vikunnar . Aðspurð hvort henni finnist kvikmyndaiðnaðurinn karllægur bransi , svarar Margrét Seema að heimurinn sé almennt karllægur alveg sama hvaða bransa eða starfi maður gegni . „ Mér hefur hins vegar alltaf fundist þeir listamenn sem búa til sjónvarpsseríur , kvikmyndir og bækur hafi frábær tækifæri að búa einmitt til sögur og persónur sem hrista upp þessari tölfræði og búa til nýtt samtal . Og auðvitað eru margir , bæði konur og menn í kvikmyndabransanum sem markvisst vinna að því að bæði bæta jafnréttið bak við vélina og fyrir framan hana . Ég hef líka oftast reynt að sjá þetta einmitt sem tækifæri að hugsa út fyrir ákveðinn ramma til að verða betri í mínu . Ég er ekkert rosalega hrifin af reglum , sérstaklega reglum sem eru gerðar til að halda óbreyttu ástandi . Ég hef stundum heyrt að ég búi yfir ákveðnum sjarma sem getur bæði komið að notum en líka komið mér í vandræði , en þetta tvennt eru örugglega stórar ástæður fyrir því að ég geri það sem ég geri í dag , “ segir Margrét Seema Takyar . Viðtalið við Margréti má lesa í heild sinni í 2. tölublaði Vikunnar .